23/07/2012 | Administración LocalMancomunidades
Mancomunidade de Concellos da Comarca de Ferrol
Aprobación definitiva da Ordenanza fiscal reguladora das taxas pola prestación do servizo de lacería, recollida, aloxamento e control de animais domésticos e salvaxes en catividade no territorio da Mancomunidade de Concellos da Comarca de Ferrol

EDICTO Aprobación definitiva da Ordenanza fiscal reguladora das taxas pola prestación do servizo de lacería, recollida, aloxamento e control de animais domésticos e salvaxes en catividade no territorio da Mancomunidade de Concellos da Comarca de Ferrol. O Pleno da Mancomunidade en sesión levada a cabo o día 19 de marzo de 2012 acordou aprobar inicialmente a ordenanza fiscal reguladora das taxas pola prestación do servizo de lacería, recollida, aloxamento e control de animais domésticos e salvaxes en catividade no territorio da Mancomunidade de Concellos da Comarca de Ferrol. Posteriormente, someteuse a dita ordenanza, de conformidade co artigo 49 da LBRL, a información pública polo prazo de 30 días aos efectos de que os interesados acheguen reclamacións e suxerencias, mediante a súa publicación no BOP, con data do 08-05-2012, así como no taboleiro de anuncios e na páxina web do Concello de Ferrol (www.ferrol.es). Logo de rematado o prazo de exposición pública non foron presentadas reclamacións contra o devandito expediente. En consecuencia, o Pleno da Mancomunidade, en sesión celebrada o día 9 de xullo de 2012, adoptou o acordo de aprobación definitiva da Ordenanza fiscal reguladora das taxas pola prestación do servizo de lacería, recollida, aloxamento e control de animais domésticos e salvaxes en catividade no territorio da Mancomunidade de Concellos da Comarca de Ferrol, texto íntegro que se transcribe de seguido: Ordenanza fiscal reguladora das taxas pola prestación do servizo de lacería, recollida, aloxamento e control de animais domésticos e salvaxes en catividade no territorio da Mancomunidade de Concellos da Comarca de Ferrol. Artigo 1 De conformidade co disposto no art.20 do RDL 2/2004, do 5 de marzo, polo que se aproba o texto refundido da Lei reguladora de facendas locais, a Mancomunidade de Concellos da Comarca de Ferrol, facendo uso das competencias recoñecidas nos seus estatutos polos Concellos integrantes da mesma, establece a taxa pola prestación do servizo de lacería, recollida, aloxamento e control de animais domésticos e salvaxes en catividade, que se rexerá pola presente ordenanza. FEITO IMPOÑIBLE Artigo 2 Está determinado pola actividade desenvolvida con motivo da recollida, estancia e manutención, recoñecemento sanitario ou eutanasia de animais domésticos. SUXEITO PASIVO Artigo 3 Serán suxeitos pasivos as persoas físicas ou xurídicas que teñan a condición de propietarios ou responsables dos animais sobre os que recaian os servizos sinalados no artigo anterior. Serán responsables subsidiarios ou solidarios aqueles que a lei determine. BENEFICIOS FISCAIS Artigo 4 Non se establece beneficio fiscal ningún sobre a cota resultante nin exención do pagamento. NACEMENTO DA OBRIGA DE PAGAMENTO Artigo 5 A obriga de pagamento nacerá coa prestación do servizo. TARIFAS Artigo 6 Cans, gatos e similares: Recollida de animal da vía pública: 44,00 € Estancia, manutención e custodia por día ou fracción: 4,00 € Atención sanitaria primaria: 30,00 € Colocación de microchip e rexistro no REGIAC: 36,00 € Vacinación: 22,00 € Entrega dun animal por particular: 60,00 € Entrega de cachorros (cada un): 29,00 € Trámites de adopción (inclúe: xestión administrativa, custos de vacinación e desparasitación, colocación de microchip identificativo e rexistro no REGIAC): 55,00 € Eutanasia por benestar animal a pedimento do propietario: 55,00 € Xestión de cadáver ata 25 kg: 30,00 € Xestión de cadáver de 26 a 40 kg: 37,00 € Xestión de cadáver mais de 40 kg: 51,00 € Transporte de animais vivos e mortos: 32,00 € Cabalos, burros e similares polo seu porte: Recollida de animal da vía pública: 160,00 € Estancia, manutención e custodia por día ou fracción: 15,00 € Atención sanitaria primaria: 40,00 € Identificación e LISSE: 45,00 € Vacinación: 55,00 € Desparasitación: 40,00 € Trámites de adopción (inclúe: identificación e LISSE, custos de vacinación e desparasitación): 140,00 € Eutanasia por benestar animal a pedimento do propietario: 200,00 € Xestión de cadáver: 300,00 € Transporte de animais vivos ou mortos: 100,00 € NORMAS DE XESTIÓN Artigo 7 Correspóndelle á empresa encargada da prestación do servizo, mediante oficio asinado polo órgano responsable, remitir a relación dos servizos que foron prestados e os datos (NIF, nome completo e domicilio) da persoa que os solicitou ou do responsable do animal, á Mancomunidade de Concellos da Comarca de Ferrol. Para retirar os animais do lugar no que se presten os servizos de custodia e manutención será necesario acreditar o pagamento previo da taxa correspondente. Polo que se refire á prestación dos servizos, terá que axustarse ó disposto pola Lei 1/1993 do Parlamento de Galicia e ás disposicións que a desenvolvan. DISPOSICIÓN FINAL A redacción da presente ordenanza fiscal entrará en vigor o día da súa publicación no Boletín Oficial da Provincia (BOP), comezará a aplicarse a partir do día do inicio do servizo mancomunado de lacería, recollida, aloxamento e control de animais domésticos e salvaxes en catividade, e permanecerá en vigor ata a súa modificación ou derrogación expresa. Ferrol, a 10 de xullo de 2012, O Presidente da Mancomunidade Martin Pedro Vorobyova Kamouni